गुबुन फारसेथिं जाय गिबि मन्थ्रि सर्बानन्द सन'वाल बिथांजों दुलाराय आसाम चुटिया आफादनि दैदेनगिरि मोनजों जानाय मोनसे सावराय जथुमाव सति साधनी दिबसखौ सोरखारि बन्द' फारिलायाव सरजाबनाय जासिगोन। गोबां बोसोरनिफ्राय आलो गोजोनै जिउ खांनाय चुटिया माहारिनि राव सिनायथि, हारिमु जौगाखांनायजों लाइमोन गोहोखौ थुलुंगाखांनाय आरो गासैबो बिथिङाव समनि फाखनाव आवगायलांनो हानाय बादि हादोरसानि सोरखारनि नांथाब नाजानायाव 125 कौटि रां अन्सुंथाइ महरै फोसावनायनि खोथा फोरमायो। चुटिया सुबुं माहारि गोगोम थानाय जायगाफोरखौ जौगाखांनाय आरो नेरसोनफोरखौ बुरखांनायनि थाखाय सति साधनी मुङै सोलोंथाइ फसंथान गायसननाय जासिगोन।